Συναυλία: Δημήτρης Ζερβουδάκης - Σπύρος Γραμμένος
2026-04-04 21:30 (Europe/Athens) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Ο Δημήτρης Ζερβουδάκης συναντά τον Σπύρο Γραμμένο και μας προσκαλούν σε ένα ξεχωριστό live στον Τόπο Τεχνών “Χώρα”

Ο Δημήτρης Ζερβουδάκης, ένας από τους πιο σημαντικούς τραγουδοποιούς με τραγούδια σταθμούς στην ελληνική μουσική σκηνή και ο Σπύρος Γραμμένος γνωστός για την αυθεντικότητά του και την ικανότητά του να συνδυάζει την τέχνη με την κοινωνική του συνείδηση ενώνουν τις δυνάμεις τους και δημιουργούν έναν από τους πιο ενδιαφέροντες συνδυασμούς του φετινού χειμώνα.
Τραγούδια του Δημήτρη όπως τα «Ανείπωτα», «Γράμμα σ’ έναν ποιητή», «Βαριά ποτά βαριά τσιγάρα», «Πλατεία Ναυαρίνου» συμβαδίζουν με τα τραγούδια του Σπύρου όπως τα «Κουκουλοφόρος», «Το όνομά μου είν’ το δικό σου», «Έπεσα απ’ τα σύννεφα» και παρέα με διασκευές κοινών αγαπημένων τους τραγουδιών θα μας παρουσιάσουν ένα ολοκαίνουργιο live που θα συζητηθεί! Φυσικά δεν θα λείψει και το χιούμορ, στοιχείο που χαρακτηρίζει και τους καλλιτέχνες πάνω στη σκηνή.
Μαζί τους οι Θανάσης Αρχανιώτης (τύμπανα), Διαμαντής Καραγιαννακίδης (πλήκτρα), Θάνος Κολοκυθάς (μπάσο), Χρήστος Καλκάνης (πλήκτρα, κλαρινέτο), Νίκος Αρβανίτης (ηλεκτρικές κιθάρες) και Μάκης Δρακόπουλος (ηχοληψία)
Οργάνωση παραγωγής: Artonica Productions- Imaginart
Τιμές εισιτηρίων
Προπώληση: 15 ευρώ
Ταμείο: 18 ευρώ

Πληροφορίες στα 2231051075 και 6936994980

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

Οι Κοινοί Θνητοί έρχονται στη "Χώρα"
2026-04-05 21:00 | Φθιώτιδας
★ 10 χρόνια ΚΟΙΝΟΙ ΘΝΗΤΟΙ ★
10 Χρόνια Κοινός Δρόμος, Φωνή κι Αγώνας

«Δεν πιστεύουμε πως η τέχνη θα αλλάξει τον κόσμο, αλλά πως με σύμμαχο την τέχνη η αλλαγή του κόσμου αποκτά ρυθμό.
Με όπλο την αλήθεια και την πένα».
~ Κοινοί Θνητοί ~
Είμαστε ένα συγκρότημα που τα μέλη του προσπαθούμε να βολέψουμε την εργασιακή καθημερινότητα με τη μουσική. Που έχουμε ανάγκη να έρθουμε σε επαφή με το κοινό που ακούει τη μουσική μας. Που έχουμε ανάγκη να μοιραστούμε τις μουσικές και τους στίχους που γράφουμε.
Με το Spring Tour του 2026 μαζεύτηκαν οι δυνάμεις, μαζεύτηκαν και οι άδειες, έτσι ώστε η ανάγκη και το όνειρο για όσο πιο συχνή επαφή και παρουσία μας στις «μικρές» πόλεις της χώρας να γίνει πραγματικότητα.
Εννέα στάσεις σε εννέα μέρη (μακάρι να «χωρούσε» να είναι ακόμη περισσότερες), εννέα τρόποι σύνδεσης για να μην σταματήσουμε να σκεφτόμαστε, να συναισθανόμαστε και να εξεγειρόμαστε.
Αυτή η περιοδεία είναι ένα ευχαριστώ σε όλες και όλους που στάθηκαν δίπλα στο συγκρότημα αυτά τα δέκα χρόνια. Που στήριξαν τα τραγούδια, και τη στάση του συγκροτήματος.
Που έκαναν τη μουσική πράξη συλλογική και όχι ατομική κατανάλωση.
Που απέδειξαν πως όταν οι φωνές ενώνονται, μπορούν να ακουστούν δυνατά.
Οι Κοινοί Θνητοί κοιτούν μπροστά. Νέα τραγούδια βρίσκονται ήδη στα σκαριά, νέες μουσικές διαδρομές γεννιούνται, διαδρομές πάντα στον ίδιο Κοινό Δρόμο.
Τιμές εισιτηρίων
Προπώληση: 12 ευρώ
Ταμείο: 15 ευρώ

Προπώληση εισιτηρίων more.com

Πληροφορίες στα 2231051075 και 6936994980

For privacy reasons YouTube needs your permission to be loaded.I Accept
